钦定古今图书集成/明伦汇编/氏族典/第188卷 > 萧正表
## 钦定古今图书集成/明伦汇编/氏族典/第188卷 > 萧正表

按《魏书萧正表传》：“正表字公仪，萧衍弟临川王宣达
子也。正表长七尺九寸，眉目疏朗，虽质貌丰美，而性
理短暗。衍以为封山县开国侯，拜给事中，历东宫洗
马，淮南晋安二郡太守，转轻车将军、北徐州刺史，镇
锺离。初，衍未有子，以正表兄正德为子，既而封为西
丰侯，正德私怀忿憾。正光三年，背衍奔洛，朝廷以其”
人才庸劣，不加礼待。寻逃归，衍不之罪。后封正德临
贺王。衍未复为散骑常侍、光禄大夫，知丹阳尹事。侯
景之将济江也，知正德有恨于衍，密与交通，许推为
主。正德以船数十舫迎之。景渡江，衍诏正表入援。正
表率众次广陵，闻正德为侯景所推，仍托舫，粮未集，
盘桓不进。景寻以正表为南兖州刺“史，封南郡王。”正
表既受景署，遂于欧阳立栅，断衍援军。又欲遣其妾
兄龚子明进攻广陵，衍南兖州刺史南康王萧会理
遣前广陵令刘瑗袭击破之。正表狼狈失据，乃率轻
骑走还锺离。武定七年正月，仍送子为质，据州内属。
事定，正表入朝，以勋封兰陵郡开国公，吴郡王。寻除
侍中、车骑将军、特进、太子太保、开府仪同三司。其年
冬薨，年四十二。赠侍中、都督徐扬兖豫济五州诸军
事、骠骑大将军、司空公、徐州刺史，开国公，王并如故。
谥曰“昭烈。”子广寿。